Petras Bluzma

Petras Bluzma (1940 m. gruodžio 1 d. Staškavičiai, Vaškų valsčius) – Lietuvos zoologas, biomedicinos mokslų daktaras.

 Biografija 
1964 m. baigė Vilniaus universitetą. 1975 m. biologijos mokslų kandidatas.

1964–2003 m. dirbo zoologijos ir parazitologijos institute (nuo 1989 m. Ekologijos institutas), nuo 1977 m. Žinduolių ekologijos laboratorijos (iki 1989 m. Teriologijos laboratorijos, iki 1998 m. skyriaus) vedėjas.

1980–1989 m. Lietuvos teriologų draugijos pirmininkas.

 Mokslinė veikla 
Mokslinio darbo svarbiausia sritis – Lietuvos kanopinių ir kai kurių kitų žinduolių faunistika, biologija, morfologija, ekologija ir apsauga. Paskelbė daugiau kaip 100 mokslinių straipsnių.

 Bibliografija 
 Medžiotojo vadovas, su kitais, 1979 m. 3 leid. 1996 m.
 Čepkelių rezervatas, su kitais, 1984 m.
 Lietuvos kanopiniai žvėrys, su kitais, 1987 m. 3 leid. 2003 m.
 Lietuvos fauna. Žinduoliai, su kitais, 1988 m.
 Europinė ir sibirinė stirnos, su kitais, rusų kalba, 1992 m.
 Žuvinto rezervatas, su kitais, rusų k., 1993 m.
 Taurieji elniai ir augmenija Žagarės draustinyje, su kitais, 1998 m.
 Lietuvos raudonoji knyga, su kitais, 2007 m.
 Žinduoliai Lietuvos kultūriniame landšafte, rusų k., vienas autorių ir atsakingasis redaktorius, 1990 m.
 Žinduolių pavadinimų žodynas, vienas autorių ir atsakingasis redaktorius, 2002 m.

 Šaltiniai 

Kategorija:Lietuvos zoologai
Kategorija:Lietuvos ekologai
Kategorija:Teriologai